[{"text_idx": "#000000", "text": "Un o\u2019n dibenion craidd yw cyfrannu at ddatblygu galluoedd proffesiynol arweinwyr presennol a darpar arweinwyr ar draws y system addysg yng Nghymru. Gwnawn hyn trwy ddarparu cydlyniad a sicrhau ansawdd ar gyfer ystod o gyfleoedd datblygu arweinyddiaeth addysgol trwy broses gymeradwyo a arweinir gan gymheiriaid."}, {"text_idx": "#000001", "text": "Pan fyddwn yn cymeradwyo darpariaeth arweinyddiaeth, rydym yn datgan bod gennym hyder yng ngallu\u2019r darparwr i ddatblygu a darparu ansawdd. Mae statws arnodedig yr Academi Genedlaethol ar gyfer Arweinyddiaeth Addysgol yn dangos bod y darparwr wedi bodloni\u2019r meini prawf cymeradwyo a\u2019r safonau uchel y mae\u2019n eu mynnu gan ddarparwyr. Mae\u2019n rhoi sicrwydd i arweinwyr bod y ddarpariaeth y maent yn buddsoddi ynddi yn seiliedig ar dystiolaeth o\u2019r hyn sy\u2019n gwneud arweinyddiaeth effeithiol a bydd yn cael effaith gadarnhaol ar ddeilliannau ar gyfer dysgwyr."}, {"text_idx": "#000002", "text": "Mae\u2019r dudalen hon yn cynnwys gwybodaeth a dolenni i\u2019r ddarpariaeth sydd wedi\u2019i chymeradwyo gan yr Academi Genedlaethol ar gyfer Arweinyddiaeth Addysgol ar hyn o bryd a\u2019r darparwyr sy\u2019n cynnig y dysgu proffesiynol hwn."}]